Αρνάκια

Τα Αρνάκια είναι ελληνικό punk rock ιδρύθηκε που ξεκίνησε το 1984 στην Αθήνα και εμφανιζόταν στη μουσική σκηνή έως το 1999. Έχει ηχογραφήσει δύο δίσκους, τους Στο στόμα του Λύκου (1993) και Αρνάκια (1999). Έχουν συμπεριληφθεί επίσης στις συλλογές Συνταγή Αντί Θανάτου (1986), Σκουπιδίτοποι Ονείρων (1994), Μαγικό Βοτάνι (1996), Underground 97 (1997) και Underground 98 (1998).

 Τα "Αρνάκια" δημιουργήθηκαν το 1984 στα Εξάρχεια από τους Δημήτριο Παπαθεοφίλου στο μπάσο και τα φωνητικά, τον Σπύρο Μακαρούνα στην κιθάρα και τα φωνητικά και τον Χάρη Λίβα στα τύμπανα. Σε ένα υπόγειο δωματιάκι που νοίκιαζε τότε ο Λίβας στην Ζωοδόχου Πηγής έκαναν τις πρώτες τους πρόβες. Το 1985, ο Φίλιππος Παππάς και ο Γιάννης Καλλιπέτης έρχονται στη μπάντα και αναλαμβάνουν την κιθάρα και τα τύμπανα, αντίστοιχα. Το 1986 ο Σπύρος Μακαρούνας αποχωρεί από το συγκρότημα αφήνοντας το τρίο να συνεχίσει τις εμφανίσεις του με πιο σκληρό ήχο. Εμφανίζονταν κυρίως στο ροκ κλαμπ ΠΗΓΑΣΟΣ αλλά και σε άλλα ζωντανά στέκια της δεκαετίας του 80. Στο τέλος της χρονιάς ο Γιάννης Καλλιπέτης φεύγει και στην θέση του έρχεται ο Διονύσης Σιφνιός. Με αυτόν ηχογραφούν τα πρώτα τραγούδια τους «ΚΑΜΙΑ ΕΥΚΑΙΡΙΑ» και «ΟΛΑ ΕΙΝΑΙ ΦΑΝΤΑΣΜΑΤΑ» που κυκλοφόρησαν στη συλλογή «ΣΥΝΤΑΓΗ ΑΝΤΙ ΘΑΝΑΤΟΥ» από την FM Records τον Μάιο του 1986. Για λίγους μήνες ακόμα έπαιξαν και με τον Δημήτρη Μοίρα στα τύμπανα με τον οποίο έδωσαν μια τελευταία συναυλία στις 6 Απριλίου 1986 στο κλαμπ MAZE της Κυψέλης. Την επόμενη μέρα ο Δημήτριος Παπαθεοφίλου παρουσιάζεται στο Ναύπλιο για να υπηρετήσει στο Μηχανικό για ένα χρόνο και το συγκρότημα για αυτό το χρονικό διάστημα παροπλίζεται. Κατά την διάρκεια της θητείας του ο Δημήτριος θα γνωρίσει τον Χάρη Παπασιδέρη και μαζί ξεκινούν πλέον από το 1987 μια νέα πορεία, την πιο γόνιμη του γκρούπ. Το 1987 ο κιθαρίστας Χάρης Παπασιδέρης έρχεται στα Αρνάκια και επιστρέφει ο Γιάννης Καλιπέτης στα τύμπανα. Σαν τρίο, εμφανίζονται σε συναυλίες στο ΑΝ club στα Εξάρχεια και σε άλλα ζωντανά στέκια ή εκδηλώσεις στην Αθήνα, γράφουν καινούρια τραγούδια και ηχογραφούν ένα ντέμο στο στούντο 111. Το 1988, ο Γιάννης Καλιπέτης αποχώρησε και η μπάντα αναζήτησε νέο ντράμερ. Ένα χρόνο αργότερα, τη θέση ανέλαβε ο Αντώνης Πρωτονοτάριος, μέσω μιας αγγελίας στο περιοδικό Ποπ & Ροκ. Ξεκίνησαν μια διαδικασία διαμόρφωσης του ήχου τους και σύνθεσης νέων τραγουδιών. Έπαιξαν σε συναυλίες σε όλη την Αθήνα και εμφανίστηκαν σε εκδηλώσεις κοινωνικής συμπαράστασης με άλλα συγκροτήματα. Έπειτα, αποφάσισαν να ηχογραφήσουν τη δουλειά τους. Το 1992, οι Δημήτριος Παπαθεοφίλου, Χάρης Παπασιδέρης και Αντώνης Πρωτονοτάριος ηχογράφησαν το δίσκο Στο Στόμα του Λύκου στο στούντιο ονόματι Περίπου που έκαναν πρόβες. Οι ηχογραφήσεις έγιναν σε ένα οκτακάναλο από την άνοιξη έως το φθινόπωρο του 1992 με ηχολήπτη το Σάκη Γκίκα. Τα Αρνάκια εμφανίστηκαν στην εκπομπή Ροκ το Ελληνικό στην ΕΤ2. Ο δίσκος Στο Στόμα του Λύκου κυκλοφόρησε το 1993 από την Wipe Out Records, και έγινε γρήγορα αποδεκτός από το κοινό. Το συγκρότημα εμφανίστηκε σε συναυλίες σε όλη την Ελλάδα και έγραψε νέα κομμάτια, διανύοντας την πιο γόνιμη περίοδό του. Ηχογράφησαν ένα ντέμο με τα νέα τους τραγούδια και εργάστηκαν πάνω σε αυτά για τον επόμενο δίσκο τους. Τον Οκτώβριο του 1996, ο Αντώνης Πρωτονοτάριος έπαθε καρδιακή προσβολή λόγω του συνδρόμου της Νάξου και απεβίωσε στις 15 Οκτωβρίου του ίδιου έτους. Έπειτα, το συγκρότημα ήρθε σε παύση. Λίστα τραγουδιών Δύτης Τ' Ουρανού Κανείς Δεν Μπορεί Χάνω Την Υπομονή Μου Προδοσία Η Πτώση Ο Κακός Σου Εαυτός Ζεις Για Να Πεθάνεις Έρχεται Το Τέλος Μέλη Δημήτριος Παπαθεοφίλου (μπάσσο, φωνή, στίχοι) Χάρης Παπασιδέρης (κιθάρα, φωνητικά, πλήκτρα) Αντώνης Πρωτονοτάριος (τύμπανα, κρουστά, φωνητικά) Οι Δημήτριος Παπαθεοφίλου και Χάρης Παπασιδέρης θα συνεχίσουν αργότερα αυτές τις ηχογραφήσεις που είχαν μείνει στη μέση και με ηχολήπτη τον Ανδρέα Τρούσσα θα παρουσιάσουν το 1999 τον ομώνυμο δίσκο «ΑΡΝΑΚΙΑ». Ο Σπύρος Λέσης έρχεται στα τύμπανα του συγκροτήματος που εμφανίζεται δημόσια μια φορά και διαλύεται. Λίστα τραγουδιών Το Εργοστάσιο Περνάνε Μπροστά Μου Ντατούρα Το Σύστημα Από Μια Κλωστή Το Πιο Δυσάρεστο Νέο Ανελέητα Δεν Μένεις Εδώ Μονάχα Μια Κραυγή Ήμουνα Νεκρός Μέλη Δημήτριος Παπαθεοφίλου (Μπάσσο, φωνή, στίχοι) Χάρης Παπασιδέρης (Κιθάρα, φωνητικά, πλήκτρα) Αντώνης Πρωτονοτάριος (Τύμπανα, κρουστά, φωνητικά) Κώστας Μανίκας (Ηλεκτρικό Βιολί στα κομμάτια 8&9) Το 2015, ο Δημήτριος Παπαθεοφίλου, ο Χάρης Παπασιδέρης και ο Φίλιππος Παππάς επανασύστησαν το συγκρότημα με τον Θεοδόση Τσατσαρώνη στα τύμπανα. Εμφανίζονται σε συναυλίες στην Αθήνα. Ένα χρόνο αργότερα, εμφανίστηκαν στην ταινία Εδώ δεν Υπάρχει Άσυλο (2015). Δημήτριος Παπαθεοφίλου (μπάσσο, φωνή, στίχοι) Χάρης Παπασιδέρης (κιθάρα, φωνητικά, πλήκτρα) Αντώνης Πρωτονοτάριος (τύμπανα, κρουστά, φωνητικά) Φίλιππος Παππάς (κιθάρα) Διονύσης Σιφνιός (τύμπανα, κρουστά)Άλλα μέλη χωρίς δισκογραφική παρουσία: Σπύρος Μακαρούνας (κιθάρα,φωνή) Γιάννης Καλλιπέτης (τύμπανα) Δημήτρης Μοίρας (τύμπανα) Σπύρος Λέσης (τύμπανα) Τάκης Κορορός (κιθάρα) Θεοδόσης Τσατσαρώνης (τύμπανα)